Opel Calibra

Το Opel Calibra ήταν ένα μεσαίο σπορ αυτοκίνητο, που κατασκευαζόταν από τη γερμανική αυτοκινητοβιομηχανία Opel, από το 1989 έως το 1997.

Σχεδιάστηκε από την Opel, με σκοπό να αντιμετωπίσει εμπορικά τα μεσαία σπορ κουπέ που προέρχονταν από την Ιαπωνία στα τέλη της δεκαετίας του 1980. Βασίστηκε στο σασί και τα μηχανικά μέρη της πρώτης γενιάς του Opel Vectra, η οποία κατασκευάστηκε μεταξύ του 1988 και του 1995, αν και σε αντίθεση με το 5-θέσιο σαλόνι σε όλες τις γενιές του Vectra, το Calibra είχε σαλόνι διάταξης αυστηρά 2+2.

Στο Ηνωμένο Βασίλειο κυκλοφόρησε από την Vauxhall ως Vauxhall Calibra, στη Νότια Αμερική από τη Chevrolet ως Chevrolet Calibra, ενώ στην Αυστραλία και τη Νέα Ζηλανδία από την Holden ως Holden Calibra.

Σχεδίαση και αεροδυναμική 

Το Calibra σχεδιάστηκε από τον τότε αρχισχεδιαστή της General Motors στην Ευρώπη, Wayne Cherry. Μάλιστα όταν παρουσιάστηκε για πρώτη φορά επίσημα, στις 10 Ιουνίου 1989, η έκδοση 2.0 8V ήταν το πιο αεροδυναμικό αυτοκίνητο παγκοσμίως, καθώς είχε συντελεστή οπισθέλκουσας Cd μόλις στο 0,26 και διατήρησε το ρεκόρ αυτό για 10 έτη έως το 1999, όταν λανσαρίστηκαν τα Honda Insight και Audi A2, με Cd 0,25 στις βασικές εκδόσεις και των δύο μοντέλων. Μέχρι σήμερα, επίσης, παραμένει το πιο αεροδυναμικό μοντέλο στην ιστορία της Opel μαζί με το Opel Insignia Grand Sport με συντελεστή οπισθέλκουσας Cd επίσης στο 0,26.

Οι άλλες μεταγενέστερες εκδόσεις πάντως (16V, V6 και Τurbo 4x4) είχαν λίγο μεγαλύτερο συντελεστή οπισθέλκουσας Cd 0,29 λόγω του διαφορετικού συστήματος ψύξης και του λίγο διαφορετικού πατώματος, καθώς και λόγω του ότι οι ζάντες τους ήταν ακτινωτές.

Κινητήρες

Ετήσια παραγωγή 

Από αυτά, μόλις 3.385 αντίτυπα παρήχθησαν σε εκδοχή 4x4, η οποία και προστέθηκε στην παλέτα τον Νοέμβριο του 1990. Επίσης, μόλις 12.015 αντίτυπα κατασκευάστηκαν με τον κινητήρα V6.

Αναφορές

Εξωτερικοί σύνδεσμοι 

 Calibra Wiki Site
 ClubCalibra.com - Worldwide Calibra Community/Club
 Opel Calibra Fun Site
 French Calibra-Classic

Calibra
Σπορ αυτοκίνητα
Γερμανικά αυτοκίνητα